stanford-oval/wikipedia huggingface dataset:
Tert-oktaanitioli

| tert-oktaanitioli |
| --- | --- |

Tunnisteet
IUPAC-nimi:  2,4,4-trimetyyli-2-pentaanitioli
CAS-numero:  141-59-3
PubChem CID:  8851
Ominaisuudet
Molekyylikaava:  C8H18S
Moolimassa:  146,3 g/mol
Ulkomuoto:  Väritön neste
Sulamispiste:  –74 °C (199 K)
Kiehumispiste:  155 °C (428 K)
Tiheys:  0,85 g/cm3
Liukoisuus veteen:  ei liukene veteen
tert-oktaanitioli on orgaaninen yhdiste, joka on normaaliolosuhteissa olomuodoltaan väritöntä nestettä, jolla on tunnusomainen haju. Sen kemiallinen kaava on C8H18S ja rakennekaava (CH3)2CSHCH2C(CH3)3. tert-oktyylimerkaptaanista käytetään myös nimityksiä tert-oktyylimerkaptaani, 2,4,4-trimetyyli-2-pentaanitioli ja 2-metyyli-2-heptaanitioli.
tert-oktaanitiolin moolimassa on 146,3 g/mol, sulamispiste –74 °C, kiehumispiste 155 °C, tiheys 0,85 g/cm3, ei liukene veteen, leimahduspiste 46 °C o.c. ja CAS-numero 141-59-3.
Aiheesta muualla

Tert-oktaanitiolin kansainvälinen kemikaalikortti
Takeda (Suomi)

| Takeda Oy |
| --- | --- |

Yritysmuoto:  osakeyhtiö
Perustettu:  2001
Kotipaikka:  Helsinki
Toimiala:  lääketeollisuus
Liikevaihto:   63,8 milj. € (2020)
Tilikauden tulos:   10,5 milj. € (2020)
Henkilöstö:   50 (2020)
Kotisivu:  www.takeda.com/fi-fi
Infobox OKVirheellinen NIMI-arvo: 
Takeda Oy (vuosina 2012–2014 Oy Leiras Takeda Pharmaceuticals Ab) on japanilaiseen Takeda-lääkeyhtiöön kuuluva lääkeyritys. Takeda Oy:n tuotevalikoimaan kuuluu alkuperäislääkkeitä, vaihtokelpoisia valmisteita ja itsehoitovalmisteita.
Leiras siirtyi yrityskaupan myötä osana Nycomed-konsernia Takedan omistukseen syyskuussa 2011. Takeda on Japanin suurin lääkeyhtiö, jolla on vahva jalansija myös muualla Aasiassa sekä Pohjois-Amerikassa. Takeda on maailman 12. suurin reseptilääkemarkkinoilla, ja se toimii yli 70 maassa. Suomessa Leiras kuului vuonna 2010 kymmenen suurimman lääkeyhtiön joukkoon.[lähde? ]
Historia

Leiras perustettiin alun perin suomalaisen Huhtamäki-konsernin lääketehtaaksi vuonna 1946. Lääketuotanto irrotettiin Huhtamäestä omaksi Leiras-nimiseksi yhtiökseen vuonna 1948. Nimi Leiras saatiin Huhtamäen hiljattain ostamalta, teollisuudelle margariineja tuottaneelta margariinitehtaalta, jolle oli annettu leivontarasvan mukaan nimi Leiras.
Lääkeyhtiön alkutaipaleella 1940-luvulla valmistettiin vitamiineja mm. armeijalle. 60-luvulla Leiraksen tuotteista keskeisin ja yhteiskunnallisestikin merkittävin oli ehkäisypilleri. Vientitoiminta aloitettiin 70-luvulla kuparikierukan myötä. 
80-luvulla Leiras laajeni voimakkaasti ja osti Medica-, Star- ja Rohto-lääkeyhtiöt. Leiraksesta tuli osa saksalaista Scheringiä vuonna 1996. 2000-luvulla Leiras jakaantui neljäksi eri yhtiöksi ja Nycomed-konserni osti osan siitä. Vuonna 2011 japanilainen Takeda osti Nycomedin ja Leiras siirtyi osaksi Takedaa.
Tuotteet

Leiraksella on ilman reseptiä myytäviä itsehoitovalmisteita seuraaviin aihealueisiin:
Flunssa ja yskä
Ihonhoito
Jälkiehkäisy
Kivunhoito
Närästys
Painonhallinta
Ripuli ja ilmavaivat
Ummetus
Myrkytykset
Vitamiinit ja kalsiumvalmisteet
Lääkevalikoimaan kuuluu lääkkeitä moniin yleisiin sairauksiin, kuten:
Diabetes
Sydän- ja verisuonisairaudet
Kohonnut verenpaine
Keuhkosairaudet
Kivun hoito
Tuki- ja liikuntaelinsairaudet
Unettomuus
Sairaalakäyttöön Leiras toimittaa ainoana toimittajana mm. tiettyjä elvytyslääkkeitä.[lähde? ] Lisäksi valikoimassa on korkean teknologian tuotteita mm. leikkaussaliin.
The Remixes (Mariah Careyn albumi)

| The Remixes Mariah Carey |
| --- | --- | --- |

Kokoelmalevyn tiedot
 Julkaistu: 14. lokakuuta 2003
 Tyylilaji: Pop, R&B, dance, house, hip hop, soul
 Kesto: 140.29
 Levy-yhtiö: Columbia Records, Island Records
Mariah Careyn muut julkaisut
| Greatest Hits 2001 | The Remixes 2003 | The Ballads 2008 |
Singlet albumilta The Remixes
 ”U Like This (Megamix)” Julkaistu: 8. kesäkuuta 2003  ”Honey (So So Def Remix)” Julkaistu: 5. elokuuta 2003  ”Fantasy (Bad Boy Remix)” Julkaistu: 22. lokakuuta 2003
The Remixes on yhdysvaltalaisen pop- ja R&B-laulajan Mariah Careyn neljäs kokoelma-albumi ja ensimmäinen remix-albumi. Albumi julkaistiin Yhdysvalloissa 14. lokakuuta 2003 ja se koostuu joistakin Careyn uran laulujen remix-versioista. The Remixes -albumi koostuu kahdesta cd:stä, joista ensimmäinen sisältää club-remix-versioita ja toinen laulujen hip hop -remix-versioita, tosin viisi cd 2:lla olevista kappaleista ei ole remix-versioita.
Albumi oli Billboardin Top Electronic Albums -listan kärjessä kahdeksan viikon ajan ja sitä myytiin Yhdysvalloissa ensimmäisen viikon aikana 40 697 kappaletta. Se sijoittui myös Billboard 200 -listan sijalle 26 ja vietti listalla kokonaisuudessaan viisi viikkoa.
Raidat > CD 1 (House mixes)

"My All" (Morales "My" Club Mix) 7:10
"Heartbreaker/If You Should Ever Be Lonely" (Junior's Heartbreaker Club Mix) 10:18
"Fly Away (Butterfly Reprise)" (Fly Away Club Mix) 9:50
"Anytime You Need a Friend" (C+C Club Version) 10:54
"Fantasy" (Def Club Mix) 11:17
"Honey" (Classic Mix) 8:06
"Dreamlover" (So So Def Club Mix) 10:44
"Emotions" (12" Club Mix) 5:50
"Through the Rain" (HQ2 Radio Edit) 4:08
Raidat > CD 2 (Hip hop mixes)

"Fantasy" (Bad Boy Remix feat. Ol' Dirty Bastard) 4:52
"Always Be My Baby" (Mr. Dupri Mix feat. Da Brat & Xscape) 4:40
"My All/Stay Awhile" (So So Def Remix feat. Lord Tariq & Peter Gunz) 4:44
"Thank God I Found You" (Make It Last Remix feat. Joe & Nas) 5:09
"Breakdown" (feat. Krayzie Bone & Wish Bone) 4:44
"Honey" (So So Def Remix feat. Da Brat & Jermaine Dupri) 5:12
"Loverboy"  (Remix feat. Da Brat, Ludacris, Shawnna & Twenty II) 4:31
"Heartbreaker" (Remix feat. Da Brat & Missy Elliott) 4:38
"Sweetheart" (feat. Jermaine Dupri) 4:22
"Crybaby" (feat. Snoop Dogg) 5:21
"Miss You" (feat. Jadakiss) 5:09
"The One" (So So Def Remix feat. Bone Crusher) 4:38
"I Know What You Want" (Radio Version feat. Busta Rhymes & Flipmode Squad) 4:12
"All I Want for Christmas Is You" (So So Def Remix feat. Bow Wow & Jermaine Dupri) 3:44
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Svenska Klubben i Helsingfors

Svenska Klubbenin klubirakennus Helsingin Kruununhaassa osoitteessa Maurinkatu 6.
Svenska Klubben i Helsingfors on Helsingissä toimiva suomenruotsalainen sosiaalinen klubi.
Historia

Klubin varhaishistoria ulottuu Napoleonin sotien aikaan saakka; varhaisin tieto on vuodelta 1814. Klubi tunnettiin nimillä Borgerliga klubben ja Konversationsklubben i Helsingfors.
Virallisesti Svenska Klubben i Helsingfors perustettiin Helsingissä 26. syyskuuta vuonna 1880. Klubin perustajana ja ensimmäisenä puheenjohtajana toimi professori Axel Olof Freudenthal, joka puolusti ruotsin kielen asemaa.
Klubin toiminta oli monipuolista, ja se tarjosi mahdollisuuden seurustelulle ja keskusteluille. Klubin kirjasto tarjosi mahdollisuuden lukea sanomalehtiä ja aikakauslehtiä. Jäsenet pelasivat keskenään shakkia, biljardia ja korttipelejä.
Klubi tarjosi kanavan vaikuttaa yhteiskunnalliseen keskusteluun. Jäsenillä oli mahdollisuus osallistua kolmentoista Suomessa ilmestyneen sanomalehden ja kahdeksan ulkomailla ilmestyneen sanomalehden toimintaan. Klubin jäsenet perustivat Nya Pressen -sanomalehden, Svenska litteratursällskapetin ja Suomen ruotsalaisen kansanpuolueen.
Klubitalo > Fabianinkatu 15 (Kaartinkaupunki)

Klubin osoite vaihtui kuusi kertaa ennen kuin löytyi ensimmäinen pitkäaikainen osoite. Klubi sijaitsi vuosina 1902–1932 Sparbankenin niin sanotussa Marmoripalatsissa Helsingin Kasarmitorin laidalla osoitteessa Fabianinkatu 15.
Klubitalo > Maurinkatu 6 (Kruununhaka)

Seura osti uuden klubitalon tehtailija Ossian Donnerilta, joka oli naimisissa skotlantilaisen Violet McHutchenin kanssa. Donnerit rakensivat skotlantilaistyylisen kaupunkitalon osoitteeseen Maurinkatu 6. Rakennuksen arkkitehtinä toimi skotlantilainen Sir Robert Lorimer. Arkkitehti Waldemar Aspelin vastasi rakennuttamisesta. Skotlantilaista ja englantilaista henkeä huokuva rakennus valmistui vuonna 1901. Donnerit muuttivan Venäjän vallankumouksen ja Suomen sisällissodan jälkeen Britanniaan. Donner nimitettiin Suomen Britannian-edustajaksi ja asiainhoitajaksi, minä aikana hän ajoi Suomen itsenäisyyden tunnustamista Lontoossa. Maurinkatu 6 toimi Britannian Helsingin-lähetystönä vuoteen 1926 asti. Donner myi kaupunkitalon klubille vuonna 1931.
Kentin prinssi Michael vieraili Svenska Klubbenilla huhtikuussa 2022.
Klubirakennuksen toiminta oli yksityistä 1970-luvulle asti, minkä jälkeen siinä on toiminut yleisölle avoin ravintola.
Klubin toiminta

Vuonna 1919 klubilla oli yli 600 jäsentä. Vuoden 1947 aikana klubilla oli yli 1100 jäsentä. Nykyään jäseniä on yli 600.
Klubi järjestää erilaisia tilaisuuksia jäsenilleen. Klubi juhlii Runebergin päivää ja ruotsalaisuuden päivää. Perinteeksi on muodostunut joululounaan järjestäminen.
Seuran entisiä ja nykyisiä kansainvälisiä kumppaneita ovat Sällskapet i Stockholm, The East India, Devonshire, Public Schools and Sports Club, The East India Club i London, Svenska Klubben i Paris – Cercle Suédois, The Royal Bachelors´ Club i Göteborg, Norske Selskab i Oslo, Nya Sällskapet i Stockholm ja Svenska Klubben i Reval.
Toivo Fahlenius

Toivo Olavi Fahlenius (8. tammikuuta 1909 Viipuri – 25. marraskuuta 1985 Espoo) oli suomalainen mainosgraafikko, kuvittaja ja kuvanveistäjä.
Fahlenius opiskeli 1930-luvulla Viipurin Taiteenystäväin piirustuskoulussa. Hän oli työssä Uuden Suomen Reklaamitoimistossa vuodesta 1934 aina talvisodan syttymiseen saakka. Sotien jälkeen Fahlenius oli työssä  muun muassa Hankkijan ja HOK:n mainososastoilla.
Fahlenius teki lehtikuvituksia muun muassa Säästöpankkiliiton Säästäjä-lehteen, jonka melkein jokainen sotavuosien kansi oli hänen tekemänsä, ja lisäksi lehdissä oli irtokuvituksia. Ville Hänninen kehuu Parnasson-kirjoituksessaan niiden väritystä ja sommittelua. Fahlenius suunnitteli postikortteja ja kirjankansia muun muassa 1950-luvulla julkaistuihin poikakirjoihin. Hän teki julisteita Suomen Messuille, ja vuonna 1933 hänet palkittiin Chicagon maailmannäyttelyn yhteydessä pidetyssä erikoiskilpailussa. Fahlenius oli myös kuvanveistäjä, ja yksi hänen veistoksistaan sijaitsee Joensuun kirkon muistokappelissa.
Fahlenius signeerasi kirjankannet sukunimellään tai TF-kirjaimilla. Osa vakiokustantajille tehdyistä kansista on signeeraamattomia mutta tunnistettavissa. Hän teki kansia kristilliselle Ristin Voitolle ja oppikirjakustantaja Valistukselle. Fahlenius teki myös WSOY:n Nuorten toivekirjaston ja Punaisen sulan ja Otavan Poikien seikkailukirjaston kansia.
Fahleniuksen vanhemmat olivat räätäli August Edvard Fahlenius ja Alma (o.s. Lyra). Rakennusten kuten Sääksjärven järjestötalon suunnittelusta ja piirustuksista tunnettu rakenneteknikko Eino Ilmari Fahlenius oli hänen veljensä.
Thursday

Wikisanakirjassa on tähän liittyvä sananselitys: .
Thursday (suom. torstai) voi tarkoittaa:
Tuomion torstai (engl. Thursday), vuoden 1998 elokuvan ohjannut Skip Woods
Thursday, yhdysvaltalainen post-hardcore-yhtye
"Thursday", The Featuresin kappale
Muuta:
Abergavenny Thursdays F.C., walesilainen jalkapallojoukkue
Thursday Island, Australia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thursday”, voi hakea sivunnimihaulla, laajalla sivunnimihaulla tai tekstihaulla.
Toiseus

Toiseus on monissa tieteenaloissa käytetty käsite, joka filosofisessa tarkastelussa tarkoittaa oman itsensä (minuuden) tunnistamiseen erillisenä toisista. Toiseuteen kuuluu olennaisesti binaarinen suhde minun ja toisen (tai meidän ja muiden) välillä. Käsitteessä oleva “toinen” voidaan ymmärtää henkilöksi tai ryhmäksi, joka on erillinen (tai erilainen) suhteessa omaan itseensä.[lähde? ]
Toiseuden filosofisen käsitteen luojana viitataan usein Hegeliin, jonka mukaan käsitys itsestä (minä-käsitys) edellyttää näkemystä itsestä erillisenä toisista.
Toiseuteen viitataan myös yhteiskunnallisena ja kulttuurisena käsitteenä, jossa oma kansa tai muu sosiaalinen tai yhteiskunnallinen ryhmä nähdään omana ja erillisenä (tai erilaisena) toisista.
Toiseuttaminen

Toiseuttaminen on prosessi, jossa havaitaan tai esitetään joku tai jokin pohjimmiltaan erilaisena tai vieraana.
Toiseuttaminen on prosessi, jossa yksilöitä ja ryhmiä kohdellaan ja merkitään erilaisiksi ja huonommiksi kuin hallitseva sosiaalinen ryhmä.
Toiseuttaminen on sitä, että jotain kohdellaan ikään kuin hän ei kuuluisi ryhmään ja olisi jollain tavalla erilainen. Esimerkiksi stereotypioista ja toiseudesta on kirjoitettu paljon.
Toiseuttamisen prosessi voidaan jakaa kahteen vaiheeseen:
1. Ihmisryhmän luokitteluun havaittujen erojen, kuten etnisen taustan, ihonvärin, uskonnon, poliittisen ja yhteiskunnallisen näkemyksen, sukupuolen tai seksuaalisen suuntautumisen, mukaan.
2. Ryhmän tunnistamiseen ala-arvoiseksi ja "me vs. he" -ajattelun käyttämiseen ryhmän vieraannuttamiseksi.
Toiseuttaminen luo pohjan syrjinnälle tai vainolle vähentämällä empatiaa ja estämällä aitoa dialogia. Äärimmäisyyksiin viety toisuttaminen voi johtaa siihen, että yksi ihmisryhmä kieltää toisen ryhmän olevan jopa ihminen.
Ryhmät, jotka nähdään poikkeuksellisina ja normeihin kuulumattomina toiseutetaan. Tämä tapahtuu määrittelemisen, nimeämisen, luokittelemisen, identifioimisen, kategorioimisen ja ulossulkemisen kautta, sekä ryhmän ominaispiirteinä nähtyjen ominaisuuksien jatkuvana toistelemisena. Toiseus ilmenee aina suhteessa omaan itseensä, sillä erot ovat eroja vain keskustaan asettautuneen ryhmään nähden. Samalla kun etsitään toisen ryhmän eroja, omaa identiteettiä luodaan suhteessa toiseen ryhmään.[lähde? ]
Toiseuttamisen käsitteen muodostumiseen on vaikuttanut suuresti Edward Said kirjallaan Orientalismi (1978). Kirjassaan Said esitti, että länsi oli tutkimuksissaan luonut orientin ja muodostanut binaarisen suhteen idän ja lännen, meidän ja muun välille. Länsi esitti orientin homogeenisena ja yhtenäisenä kulttuuris-maantieteellisenä alueena, yleistäen alueelle perustavanlaatuiset ominaispiirteet. Länsi loi omaa identiteettiään ja sittemmin oikeutti kolonialistiset toimensa toiseuttamalla orientin ja korostamalla sen erilaisuutta.
Viime vuosikymmeninä monissa tieteenaloissa toiseuteen on viitattu sosiaaliteorian epistemologisena käsitteenä. Toiseuden tematiikkaa käsitellään esimerkiksi maantieteen, naistutkimuksen, antropologian ja sosiologian tutkimuksessa. Esimerkiksi maantieteessä toiseuttaminen tarkoittaa prosessia, jossa ryhmä sijoitetaan reuna-alueille eli marginalisoidaan suhteessa keskustaan. Filosofi Simone de Beauvoir käytti toiseutta sukupuoleen liitettynä ja kuvaa naisen ruumiinsa kautta miehen toisena.
Kirjallisuutta

Mountz, A. (n.d.). The Other. Key Concepts in Political Geography.
Aiheesta muualla

Heini Paavola, Toiseus käsitteenä ja ilmiönä, YouTube
John A Powell, Us vs them: the sinister techniques of ‘Othering’ – and how to avoid them, The Guardian
The Renegades Story

| The Renegades Story The Renegades |
| --- | --- | --- |

Kokoelmalevyn tiedot
 Julkaistu: 1978
 Formaatti: LP-levy, C-kasetti
 Tyylilaji: rock, pop rock
 Kesto: 34.00
 Levy-yhtiö: Scandia Musiikki Oy
The Renegadesin muut julkaisut
| Pop The Renegades 1966 | The Renegades Story 1978 | 2 alkuperäistä – Cadillac / The Renegades 1990 |
The Renegades Story on vuonna 1978 julkaistu kokoelma-albumi Birminghamista lähtöisin olevalta Mersey Beat -yhtyeeltä, joka oli 1960-luvun puolivälissä hetken jopa The Beatlesia suositumpi yhtye Suomessa.[lähde? ]
Kokoelma-albumin kustantaja on Scandia ja luettelotunnus on LP-levyn osalta SLP 907 ja C-kasetin osalta SMK 5907.
Levyn takakannen esittelytekstin on tehnyt Matti Laipio Helsingissä 24. maaliskuuta 1978. Hän on lainannut Suosikki-lehden artikkeleita yhtyeestä vuosilta 1965–1967. LP-levyn mukana tuli myös irrallinen keltainen arkki, johon Laipio on laatinut yhtyeen historiikin.
Kappaleet

Kappaleiden tekijät ovat The Renegades -yhtyeen jäsenet Brown – Gibson – Johnson – Mallett ellei suluissa ole toisin mainittu.
Cadillac – 2:40
Do the Shake – 2:02
Seven Daffodils – 3:04
Far from It – 3:09
The Girl Can’t Help It (Troup) – 3:11
Matelot – 3:05
Thirteen Women (Thompson) – 3:27
Walking Down the Street – 1:49
Blue Eyes – 1:40
Love Love Love – 2:46
When I Dream – 1:54
Hey Look Over Here – 2:36
Un giorno tu mi cercherai (Pantros – Campanino) – 2:37
Kokoonpano

Kim Brown – laulu
Graham Johnson – rummut
Denys Gibson – soolokitara
Ian Mallett – bassokitara
Taidemaalari Léopold Survagen muotokuva

| Taidemaalari Léopold Survagen muotokuva |
| --- | --- |

Nimi:  Taidemaalari Léopold Survagen muotokuva
Tekijä:  Amedeo Modigliani
Valmistuspaikka:  Nizza
Valmistumisvuosi:  1918
Taiteenlaji:  Muotokuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  61,50  cm
Leveys:  46,00  cm
Kokoelma:  Kansallisgalleria
Sijainti:  Ateneum
Taidemaalari Léopold Survagen muotokuva on Italiassa syntyneen taiteilija Amedeo Modiglianin öljyvärein kankaalle maalaama muotokuva, 61,5 cm × 46 cm, vuodelta 1918. Maalaus ostettiin Ateneumin taidemuseoon vuonna 1955.
Maalauksen malli taiteilija Léopold Survage (1879–1968), alkuperäiseltä nimeltään Sturzwage, oli tutustunut Modiglianiin Pariisissa vuonna 1911 Rotonden kahvilassa.
Survagella oli suomalaisiakin sukujuuria. Hänen isoisänsä oli muuttanut Lappeenrannasta Moskovaan vuonna 1842. Sukusiteet pitivät yllä kontakteja Suomeen, ja Survage muun muassa suoritti asevelvollisuutensa Suomessa, Lappeenrannassa. Léopold Survagen äidinisä oli tanskalainen.
Muotokuva syntyi kaksi vuotta ennen Modiglianin kuolemaa, hänen parhaana luomiskautenaan. Erikoista oli, että Modigliani joutui pyytämään muotokuvan takaisin itselleen, koska ei olisi muuten saanut lähetettyä taidekauppias Léopold Zborowskille neljää maalausta, kuten heidän tekemänsä sopimus hänet velvoitti. Näin Survage jäi ilman muotokuvaansa. Ateneumin taidemuseo osti maalauksen Sveitsistä kokoelmiinsa. Suomessa maalaus on antanut virikkeitä muun muassa Unto Koistisen muotokuviin.
Aiheesta muualla

Teos Suomen Kansallisgallerian sivuilla: Taidemaalari Léopold Survagen muotokuva. (Arkistoitu – Internet Archive)
The Formation of Damnation

| The Formation of Damnation Testament |
| --- | --- | --- |

Studioalbumin tiedot
 Äänitetty : 2007–2008 Fantasy Studios, Berkeley
 Julkaistu: 29. huhtikuuta 2008
 Tuottaja(t): Andy Sneap, Eric Peterson, Chuck Billy
 Tyylilaji: thrash metal
 Kesto: 49.40
 Levy-yhtiö: Nuclear Blast
Listasijoitukset
  Suomi 12.  Yhdysvallat 59.
Testamentin muut julkaisut
| The Spitfire Collection 2007 | The Formation of Damnation 2008 | Live at Eindhoven ’87 2009 |
The Formation of Damnation on thrash metal -yhtye Testamentin 29. huhtikuuta 2008 ilmestynyt albumi.
Ilmestyessään albumi ylsi Yhdysvaltain Billboard-albumilistalla 59. sijalle ja Suomen listalla 12. sijalle.
Kappaleet

For the Glory of – 1.12
More Than Meets the Eye – 4.31
The Evil Has Landed – 4.44
The Formation of Damnation – 5.10
Dangers of the Faithless – 5.47
The Persecuted Won't Forget – 5.49
Henchmen Ride – 4.00
Killing Season – 4.52
Afterlife – 4.13
F.E.A.R. – 4.46
Leave Me Forever – 4.28
Kokoonpano

Chuck Billy – laulu
Alex Skolnick – kitara
Eric Peterson – kitara
Greg Christian – basso
Paul Bostaph – rummut
Arviot

About.com:
Allmusic:
Imperiumi: 8+/10
Soundi:
Aiheesta muualla

The Formation of Damnation Discogsissa. (englanniksi)
Albumi The Formation of Damnation Encyclopaedia Metallum -sivustolla (englanniksi)
Take the Kids Off Broadway

| Take the Kids Off Broadway Foxygen |
| --- | --- | --- |

Studioalbumin tiedot
 Äänitetty : 2011
 Julkaistu: 7. lokakuuta 2011 (digitaalinen) 24. toukokuuta 2012 (LP)
 Formaatti: LP & digitaalinen
 Tuottaja(t): Foxygen, Richard Swift
 Tyylilaji: psykeedelinen rock
 Kesto: 36.26
 Levy-yhtiö: Jagjaguwar
Muut kannet
 Alkuperäinen albuminkansi
Foxygenin muut julkaisut
| Jurrassic Exxplosion Phillipic 2007 | Take the Kids Off Broadway 2012 | We are the 21st Century Ambassadors of Peace and Magic 2013 |
Take the Kids Off Broadway on yhdysvaltalaisen psykedeelisen rockin duon Foxygenin esikoisalbumi. Se julkaistiin alun perin digitaalisessa formaatissa lokakuussa 2011, ja vuonna 2012 levy-yhtiö Jagjaguwar julkaisi albumista vinyylipainoksen.
Kappaleet

Abandon my Toys – 6.04
Make it Known – 4.48
Take the Kids Off Broadway – 3.12
Waitin' 4 U – 4.18
Teenage Alien Blues – 10.04
Why Did I Get Married? – 4.00
Middle School Dance (Song for Richard Swift) – 3.57
Arvostelut

Metacritic: 80/100
Pitchfork: 7.9/10
TheNeedleDrop: 8/10
Aiheesta muualla

Take the Kids Off Broadway discogs.com -sivustolla  (englanniksi)
Telluset

Telluset (engl. Aliens Next Door, sukunimeltään The Peoples Family) on yhdysvaltalais-kanadalainen piirrossarja. Sen tuotti Perennial Pictures Film Corporation. Telluset-piirrossarjasta on tehty kaksi erikoisjaksoa: "Telluset: Avaruuden valloittajat" (1989) ja "Telluset: Joulu avaruudessa" (1991), joka julkaistiin Showtime VHS -julkaisuna suomeksi tekstitettynä vuonna 1992.
Äänirooleissa

Jerry Reynolds Roope Tellunen, Penni Tellunen
Peggy Powis Salla Tellunen (Telluset: Avaruuden valloittajat)
Brett Sears Salla Tellunen (Telluset: Joulu avaruudessa)
Rachel Rutledge Marjatta Toukka
Will Gould Kalle Toukka
Russ Harris Poliisikomentaja Toukka, Joulupukki
Miki Mathioudakis Patrikia Kastemato
Tom Dwan

| Tom Dwan |
| --- | --- |

Henkilötiedot
Kansalaisuus:   Yhdysvallat
Pokerinpelaaja
WSOP-voitot:  0
WSOP-rahasijat:  10
WPT-voitot:  0
EPT-voitot:  0
Päivitetty:  25. joulukuuta 2016
Thomas Dwan Jr. (s. 30. heinäkuuta 1986 Edison, New Jersey, Yhdysvallat) on yhdysvaltalainen pokeriammattilainen. Hän on yksi maailman tunnetuimmista Nettipokerin pelaajista. Pelatessaan verkossa hän useimmiten käyttää pelaajanimeä "durrrr".
Tactical Force – erikoisjoukkue

| Tactical Force – erikoisjoukkue> Tactical Force |
| --- | --- |

Ohjaaja:  Adamo Paolo Cultraro
Käsikirjoittaja:  Adamo Paolo Cultraro
Tuottaja:  Jack Nasser
Säveltäjä:  Michael Richard Plowman
Kuvaaja:  Bruce Chun
Pääosat:  Steve Austin Michael Jai White
Valmistustiedot
Valmistusmaa:   Kanada
Tuotantoyhtiö:  Vivendi Entertainment Nasser Group
Levittäjä:  Gaiam Vivendi Entertainment Netflix
Ensi-ilta:  8. syyskuuta 2011
Kesto:  85 min
Alkuperäiskieli:  englanti
Budjetti:  8 400 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Tactical Force – erikoisjoukkue on suoraan dvd:lle vuonna 2011 julkaistu kanadalainen toimintaelokuva. Sen pääosissa nähdään muun muassa WWE-painijatähti Stone Cold Steve Austin ja Michael Jai White. Elokuvan ikäraja on K-16.
Juoni

Kapteeni Tate (Austin) ja hänen SWAT-iskuryhmänsä saavat hoidettavakseen kaupan panttivankitilanteen. Tate yrittää aluksi vastahakoisesti neuvotella tilanteessa kidnappaajan kanssa ohjekirjan mukaan mutta toiminnanmiehenä aikoo silti hoitaa tilanteen sillä tutummalla keinolla eli ammuskelulla. Myöhemmin tästä raivostuneena iskuryhmän pomo määrää kapteeni Taten ja hänen ryhmänsä palkattomalle vapaalle ja FBI:n pitämälle koulutukselle, jossa käsitellään vaihtoehtoisia ratkaisuja panttivankitilanteissa.
Iskuryhmä suunta syrjäiselle lentokonehallille harjoittelemaan toimintaa harjoitteluaseilla ja paukkupanoksilla mutta he eivät ole yksin. Samaan aikaan kaksi rikollisjengiä ovat tulleet hakemaan salaperäistä esinettä, jota kummatkin jengit jahtaavat. Kun yksi iskuryhmän jäsen tapetaan, kapteeni Tate on tiukan tilanteen edessä, koska heillä ei ole oikeita aseita tai viestimiä ja rikollisjengit yrittävät keinolla millä hyvänsä tappaa Taten ryhmän ja hankkia salaperäisen esineen.